b'\n_START_ARTICLE_\nMednarodna atletska zveza\n_START_PARAGRAPH_\nMednarodna atletska zveza (z angle\xc5\xa1ko kratico IAAF) je mednarodna krovna atletska zveza , ki je bila ustanovljena leta 1912 na ustanovnem kongresu v Stockholmu, sede\xc5\xbe ima v Monaku. Od leta 2015 je predsednik zveze Sebastian Coe. Zvezo je ustanovilo sedemnajst nacionalnih zvez, trenutno ima 212 \xc4\x8dlanic. Pod njenim okriljem poteka ve\xc4\x8d atletskih tekmovanj, tudi svetovno prvenstvo v atletiki, potrjuje tudi svetovne rekorde.'